CELEX: E2005J0004
Language: et
Date: 2006-01-17 00:00:00
Title: Kohtuotsus —  17. jaanuar 2006 , kohtuasjas E-4/05: HOB-vín ning Islandi riik ja Áfengis- og tóbaksverslun ríkisins (Islandi alkoholi ja tubaka riiklik äriühing)  (Kaupade vaba liikumine — kaubanduslikud riigimonopolid — nõuded tarnida kaupa kaubaalustel ja arvestada kaubaaluse hind kauba hinna sisse — alkohoolsete jookide maaletoojate diskrimineerimine — valitseva seisundi kuritarvitamine)

27.4.2006   
            
            
               ET
            
            
               Euroopa Liidu Teataja
            
            
               C 100/3
            
         
      KOHTUOTSUS
   
   17. jaanuar 2006,
   kohtuasjas E-4/05: HOB-vín ning Islandi riik ja Áfengis- og tóbaksverslun ríkisins (Islandi alkoholi ja tubaka riiklik äriühing)
   
      (Kaupade vaba liikumine — kaubanduslikud riigimonopolid — nõuded tarnida kaupa kaubaalustel ja arvestada kaubaaluse hind kauba hinna sisse — alkohoolsete jookide maaletoojate diskrimineerimine — valitseva seisundi kuritarvitamine)
   
   (2006/C 100/03)
   Kohtuasjas E-4/05 HOV-vín ja Áfengis- og tóbaksverslun ríkisins vahel kohtule esitatud Héraðsdómur Reykjavíkuri (Reykjaviki ringkonnakohus) taotlus EMPi artiklite 11, 16, 57 ja 59 tõlgendamise kohta, kohus koosseisus esimees ja ettekandev kohtunik Carl Baudenbacher ning kohtunikud Henrik Bull ja Thorgeir Örlygsson, langetas 17. jaanuaril 2006 järgmise regulatiivosaga otsuse:
   
               1.
            
            
               Euroopa Majanduspiirkonna lepingu artikliga 16 ei keelata alkohoolsete jookide jaemüügi ainuõigust omaval riigiettevõttel nõuda, et kõnealuse ettevõtte tarnijad toimetaksid jaemüügiks mõeldud alkohoolsed joogid ettevõttesse konkreetsel kaubaalusel (euroalus) ja et toote hinna sisse oleks arvestatud kaubaaluse hind, välja arvatud juhul, kui riiklik kohus leiab tema kasutuses olevate andmete põhjal, et — osana monopoli või selle müügivõrgustiku tegutsemisviisist või selle tulemusena, monopoli eeskirju ei kohaldata, — koheldakse maaletoojaid teisiti kui kodumaiseid tootjaid.
            
         
               2.
            
            
               Euroopa Majanduspiirkonna lepingu artikli 59 lõikega 1 ja artikliga 54 ei keelata alkohoolsete jookide jaemüügi ainuõigust omaval riigiettevõttel nõuda, et kõnealuse ettevõtte tarnijad toimetaksid jaemüügiks mõeldud alkohoolsed joogid ettevõttesse konkreetsel kaubaalusel (euroalus) ja et toote hinna sisse oleks arvestatud kaubaaluse hind, välja arvatud juhul, kui riiklik kohus leiab, et sellised nõuded mõjutavad negatiivselt konkurentsi.